

Dahil sa pahayag ni Sen. Ralph Recto na hindi tatakbo sa mataas na posisyon sa 2016 ang kanyang kabiyak na si Batangas Gov. Vilma Santos-Recto matapos ihayag ni Vice President Jejomar Binay na isa ito sa ikinukonsidera niyang running mate sa presidential elections, inilutang naman ng huli ang isa pang pangalan na puwede niyang makatambal.
Sa isang panayam, isiniwalat ni Binay na bukod kay Santos-Recto ay seryoso na rin umano niyang ikinukonsidera bilang running mate si Sen. Jinggoy Estrada, isa sa mga senador na sinampahan ng kasong plunder sa Ombudsman dahil sa pagkakasangkot sa P10 bilyong Napoles 'pork' scam.